als_Latn dik_Latn sag_Latn
Skuadra pukjane vazhdon stërvitjen në qytetin e Pukës, ku lojtarët janë akomoduar në ambientet e stadiumit, ndërsa stërvitja zhvillohet me dy seanca në fushën e stadiumit “Ismail Xhemali”. Pukjanët, duket se kanë qenë shumë aktivë në merkato dhe dje me grupin janë parë edhe tre futbollistë të cilët janë aktivizuar në kampionatin kosovarë dhe në Superligë. Dy futbollistë me origjinë nga Kosova si dhe një që ka qenë pjesë e skuadrës së Tiranës, dje janë bashkuar me pukjanët, me shpresën për t’u bërë pjesë e tyre në edicionin e ardhshëm. Plori, ka festuar edhe datëlindjen të martën bashkë me skuadrën dhe donatorin Frroku, ndërkohë që për “Sport Ekspres”, ai është shprehur kështu: “Më vjen mirë që në Pukë gjejmë kushte të shkëlqyera, ku punohet rehat dhe në një klimë shumë të përshtatshme. Lojtarët janë duke bërë më të mirën dhe unë dua që të ndalem edhe tek afrimi më i fundit, i kroatit Djarmati, një futbollistë me shumë eksperiencë. Dua që të falënderoj edhe shefin e klubit Bujar Mehaj për përkrahjen që po na jep si dhe ndihmësin tim, trajnerin e portierëve, Ermal Nexhipi. Në një kampionat të gjatë dhe me pretendimet që ne kemi, na duhet edhe një portier’, ka pohuar trajneri Plori i Tërbunit. Gani PEMA
als_Latn